تورکیه-نین خاریجی ایشلر ناظیری مولود چاووش اوغلو باشقانلیق سیستمی، اگه آدا‌لاری و تورکیه-آوروپا بیرلیگی موضوع لاریندا آچیقلاما وئردی.
آنادولو خبر آژانسیندا گوندمه دایر سوال‌لارا جاواب وئرن ناظیر قوزیی قیبریس تورک جمهوریتینده باشقانلیق سیستمینه کئچیدله باغلی موباحیثه لره توخونا‌راق دئدی کی، قوزیی قیبریس تورک جمهوریتینده باشقانلیق سیستمینه کئچید موباحیثه اولونور. بو مومکون اولا بیلر. بیز تورکیه اولا‌راق باشقانلیق سیستمینه کئچدیک، خئیرینی ده گؤروروک.
تورکیه‌نین آوروپا بیرلیگینه عضولوک پروسئسینه ده توخونان چاووش اوغلو تورکیه‌نین بیرلیگه عضو‌لوگو باره‌ده مانعه چیخارماق اوچون بیرلیگ اؤلکه‌لری طرفین‌دن موختلیف بهانه‌لرله پروسئسین ایللرله لنگیدیلدیگینی وورغولادی.
چاووش اوغلو "آوروپا بیرلیگی عضو‌لوگو اوچون داها بیر 50 ایل گؤزلنیلمه‌سین. بیزیم ده صبریمیز قالمادی، میللتین ده ائله‌جه." دئیه قئید ائتدی.
چاووش اوغلونون گوندمینده سون واخت‌لاردا یونانیستاندا ایچ سیاستده واسطه کیمی ایستیفاده ائدیلن اگه آدا‌لاری مسئله‌سی ده اؤز یئرینی توتدو: "اگه دنیزینده موباحیثه موضوعسو اولان هئچ بیر آدانین یونانیستانا وئریلمه‌سی سؤز موضوع سو دئییل‌دیر".
